În Vinerea Mare, mulți credincioși apelează la varianta postului negru, ceea ce înseamnă 24 ce ore fără hrană. Medicii nu recomandă, însă, oricui un astfel de post.
Nutriționistul Laura Ene a declarat la Digi24 că sunt câteva categorii de persoane pentru care nu e recomandat postul negru: copiii până în 18 ani, vârstnicii cu multiple boli cronice și care au tratament pentru diverse afecțiuni cardiace, renale, diabet sau femeile însărcinate.
Riscurile în cazul persoanelor care au probleme de sănătate care țin post negru pot fi: hipoglicemia, oscilații ale tensiunii.
Același medic a mai precizat că este foarte importantă hidratarea în cazul persoanelor care țin post negru și nu au probleme de sănătate.
„Hidratarea e mult mai importantă decât mâncarea. Fără mâncare putem rezista chiar și 40 de zile, fără apă rezistăm mult mai puțin”, a spus nutriționistul.
Persoanele care încep să se simtă rău de exemplu după zece ore de post negru esye bine ca, în loc de apă, să se consume supă clară de legume, apă mineralizată, ceai sau lapte vegetal.